Fortunatae insulae

Fortunatae insulae,Plin. Nat. 6.119 & 202 vel beatorum insulaeCic. Fin. 53 (Graece μακάρων νῆσοι), sunt insulae commenticiae, quae locum amoenum vel paradisum transmundanum iis praebere creduntur paucis, qui post mortem ob merita digni sint adituPlato, Gorgias 523a-b. Apud Graecos et Romanos antiquos Fortunatae insulae ad extremam oram Oceani occidentalis iacere et idem esse atque Elysium credebantur.Praesertim Homerus Elysium simili modo describit; cf. Od. 560-565 

Rerum scriptores Graeci de Fortunatis insulis usque ab HesiodoOpera et dies 171; cf. Pind. Olymp. 2.70-71 narraverunt. Diodorus Siculus unam tantum in Oceano agnoscit insulam, quam, antiquam possessionem Carthaginiensium, multorum dierum navigatione a Columnis Herculis distare dicit. Plutarchus autem duas insulas 10 000 stadiorum (c. 1 600 m) ab Africa distantes agnoscit, quae raris tenuibus pluviis ac ventis plerumque lenibus, solo pingui, et quidem excellenti in arando serendoque, et caelo salubri gaudent. Qui in Fortunatis insulis habitant vitam otiosam sine laboribus degunt.Vita Sertorii 8.2; translatio perfunctoria 

Iam nonnulli scriptores antiqui, sicut PliniusNat. 6.202 saeculo primo et Ptolemaeus saeculo secundo, Fortunatas insulas saepe cum Canariis insulis comparaverunt et ad eundem locum referri putaverunt. 

Medio aevo in fabulis de Brendano Navigatore et Trezenzonio insulae beatae in Oceano Atlantico describebantur.

 Notae 

 Bibliographia 
 Manfredi, Valerio Massimo (1993) Le Isole Fortunate. Topografia di un mito. Bretschneider.
 Sacks, David (1995) A Dictionary of the Ancient Greek World. Oxford University Press. 
 Szynalski, Gilles (2000) La Situation spatio-temporelle de l'île des Bienheureux. Université de Genève, Département des sciences de l'Antiquité.

Insulae commenticiae
Categoria:Mythologia Graeca